|  |  |
| --- | --- |
| Stema noua - mica | **ROMÂNIA**  **JUDEŢUL CLUJ**  **CONSILIUL LOCAL AL MUNICIPIULUI DEJ**  Str. 1 Mai nr. 2, Tel.: 0264/211790\*, Fax 0264/223260, E-mail: [primaria@dej.ro](mailto:primaria@dej.ro) |
|  | |

## H O T Ă R Â R E A Nr. 151

**din 22 decembrie 2015**

**privind aprobarea prelungirii Contractelor de închiriere pentru ocuparea domeniului public și privat, care au termen de valabilitate 31 decembrie 2015 și care expiră pe parcursul anului 2016**

**Consiliul local al Municipiului Dej,** întrunit în ședința ordinară din data de 22 decembrie 2015;

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 24.074 din data de 3 decembrie 2015, al Serviciului Tehnic din cadrul Primăriei Municipiului Dej, prin care se propune spre aprobare termenul de prelungire al contractelor de închiriere pentru ocuparea domeniului public și privat, care au termen de valabilitate 31 decembrie 2015 și care expiră pe parcursul anului 2016, proiect avizat favorabil în ședința de lucru a comisiei de urbanism din data de 22 decembrie 2015;

În temeiul prevederilor ‘art. 36’, alin. (2), lit. c) ; alin. (5), lit. a) şi b), alin. (6), lit. a), ”pct. 16” şi ‘art. 45’, alin. (3) din Legea Nr. 215 /2001- privind administraţia publică locală, republicată, cu modificările şi completările ulterioare,

**H O T Ă R Ă Ş T E:**

**Art.1**. **Aprobă** prelungirea contractelor de închiriere pentru ocuparea domeniului public şi privat care au termen de valabilitate până la 31 decembrie 2015 şi care expiră pe parcursul anului 2016, după cum urmează:

• **Terenuri parcări, copertine, garaje - 5 ani**

**• Spații comerciale - 5 ani**

**• Terenuri cultivabile - 5 ani**

**• Curţi şi grădini ( Legea 112/95) - 5 ani**

**• Terenuri sub tonete, chioşcuri - 2 ani**

**• Teren destinat amplasării de panouri publicitare - 5 ani**

**• Teren sub construcţii - 5 ani**

**Art. 2.** Cu ducerea la îndeplinire a prevederilor prezentei hotărâri se încredinţează Direcţia Tehnică şi Direcţia Economică din cadrul Primăriei Municipiului Dej.

**Preşedinte de şedinţă,**

**Zanc Gavril**

**Nr. consilieri în funcţie - 19**

**Nr. consilieri prezenţi - 16**

**Nr. voturi pentru - 13**

**Nr. voturi împotrivă - 2**

**Abţineri - 1**  **Contrasemnează**

**Secretar, Jur. Pop Cristina**